
Regulamentul privind combaterea buruieni ambrozia a comunei Bucovăț
Masuri, acțiuni si sancțiuni



Art. 1 Proprietarii sau deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole au următoarele obligații:

a) să desfășoare lucrări de prevenire, combatere și distrugere a buruienii ambrozia, denumită științific Ambrosia artemisiifolia, pentru evitarea instalării și răspândirii vegetației adventive invazive și eliminarea ei în cazul prezenței pe terenurile intravilane sau extravilane.
b) să desfășoare periodic, în perioada cuprinsă între răsărirea acestei plante și apariția primelor inflorescențe, respectiv cel târziu până la data de 30 iunie a fiecărui an sau în termen de 15 zile de la primirea unui avertisment din partea autorităților publice locale, lucrări de întreținere a terenurilor prin smulgere, erbicidare sau alte lucrări și metode specifice. Aceste măsuri se mențin până la sfârșitul perioadei de vegetație a buruienii ambrozia.
c) ca pe terenurile afectate de lucrări să ia măsurile necesare pentru evitarea instalării sau răspândirii buruienii ambrozia.


Art. 2 : Proprietarii sau deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole pot solicita efectuarea lucrărilor de combatere a buruienii ambrozia, contra cost, către autoritățile administrației publice locale. Plata contravalorii prestațiilor serviciilor de curățare a terenurilor infestate cu buruiana ambrozia se va face la casieria Primăriei Comunei Bucovăț, taxa fiind de 0,90 lei/mp


Art. 3 :

a) Nerespectarea prevederilor art. 1 de către proprietarii sau deținătorii de terenuri, beneficiarii lucrărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole constituie contravenție și se sancționează cu avertisment.
b) Constituie contravenție nerespectarea prevederilor din avertisment de către proprietarii sau deținătorii de terenuri, beneficiarii lucrărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole și se sancționează cu amendă de la 1.000 lei la 5.000 lei pentru persoanele fizice și cu amendă de la 10.000 lei la 20.000 lei pentru persoanele juridice, la care se adaugă contul aferent lucrărilor de combatere a buruieni ambrozia efectuata de către administrația publica locala .

Art. 4: Administrația publica locala :

a) va efectua verificări periodice, în perioada cuprinsă între răsărirea acestei plante și apariția primelor inflorescențe, respectiv cel târziu până la data de 30 iunie a fiecărui an 
b) in zonele unde se constata infestări cu buruiana ambrozia se vor transmite avertismente către proprietari acestor terenuri
c) după expirarea celor 15 zile, proprietari ce nu au efectuat lucrări de curățare a ternului, vor fi sancționați contravențional, potrivit art.3, lit. b). Terenul va fi curata de către administrația publica locala, proprietarul având obligația de a achita si costul efectuări acestor lucrări (0,90 lei/mp). Curățarea terenului se va efectua ori de cate ori se constata ca terenul este neîngrijit, costul fiind factura pentru fiecare curățare in parte. 

Art. 5: Prezentul regulament vine in completarea Hotarari de Consiliu Local nr. 5 din 23.10.2020.









Întocmit, 
Inspector urbanism
Arh. Cerasella Cionchin

